OpenLLM-France/wikimedia huggingface dataset:
# Biniou

Binioù bretainieraz gaita ezan nahi du, hots, Bretainiako gaita edo xirolarru nazionala da. Bi Binioù mota daude: binioù kozh (kozh bretoieraz "zahar" esan nahi du) eta binioù bras (bras bretoieraz "handi" esan nahi du), azken hau batzuetan pib-veur ere deitua da.

## Ezaugarriak

Binioù bras delakoak Eskoziako xirolarruaren antza handia du; tresnaren joko edo multzoak Bretainiako musika tresnagintzako etxeek egin edota Eskozia nahiz beste herrialdeetatik ekarri ohi dira.
Binioù kozh xirolarruak zortziren baten doinua du eta soinuz bizia da; bere notarik biziena eskoziar gaitaren nota bizienaren berdina da. Bordoi bakar bat du, tonikatik bi zortziren baxuagoa dena. Usadioz beste musika tresna batek lagundurik bikoteka jo ohi da: bigarren musika tresna hau bonbarda izan ohi da, binioù gaitaren zortziren bat azpiko doinua du, hau bretoi dantzak dantzatzeko aproposa delarik. Binioù bras xirolarrua bagad baten osagarri izan ohi da.
Bretoien artean ohikoa da binioù xirolarruak jatorria KernVeur (bretoieraz Kornualles) herrialdean duela aipatzea. Baina herrialde horretako hainbat ohitura eta kornubiera bera ere jadanik hilka daudenez, herrialde hartan binioù xirolarrua ere desagertua dagoela dirudi.

## Iruditegia

* Biniou kozh gaita bat
* Binuou bras ("Gaita handia")
* Biniou jotzailea

## Kanpo estekak

* Bretainiako musika herrikoiari buruzko webgunea (Frantsesez) (Bretainieraz) (Ingelesez)
* Datuak: Q863876
* Multimedia: Binioù kozh / Q863876
# Binissalem

Binissalem Mallorca uharteko udalerria da, Raiguer eskualdean dagoena.
2009ko urtarrilaren 1eko erroldaren arabera 7.251 biztanle zituen.

## Ikus, gainera

* Balear Uharteetako udalerrien zerrenda

## Kanpo estekak

* (Katalanez) Udalaren webgunea.
* Datuak: Q837121
* Multimedia: Binissalem / Q837121
# Binil azetato

Binil azetatoa konposatu organikoa da CH$_3$CO$_2$CH=CH$_2$ formula duena. Likido kolorgea da. Monomero gisa baliatzen da poli(binil azetato)a eta poli(etilen-binil azetato) kopolimeroa sintetizatzeko, bi-biak erabilera industrial oso garrantzitsua dutenak.

## Sintesia

Binil azetatoa alkohol binilikoaren ester azetikoa da. Binil alkohola oso ezegonkorra denez, tautomerizazioz azetaldehido bihurtzeko joera duelako, ez da lehengai gisa usatzen esterifikazioa egiteko.
Industrian baliatzen den bide nagusiak etilenoa eta azido azetikoa usatzen ditu lehengai moduan oxigenotan eta paladioa erabiliz katalizatzaile moduan.
Dena den, binil azetatoaren mundu-produkzioaren herena 1912an Fritz Klattek erabilitako bideari zaio, hots, etilenoa azido azetikoz tratatzea katalizatzaile metaliko baten presentzian. Jatorrizko prozeduran merkurio (II) gatzak baitzen ziren eta gaur egun zink azetatoa usatzen da. Ingurugiro-arazoak ditu bide honek eta nagusiki ingurugiro-legea ahulak dituzten estatuetan erabiltzen da.
${\ce {CH3COOH + CH2=CH2 ->[(CH3COO)2Zn]CH3COOCH=CH2}}$

## Erabilera

Binil azetatoa polimeroak sintetizatzeko erabiltzen da industrian. Poli(binil azetato)a prestatzeko baliatzean gain, hainbat kopolimero prestatzeko usatzen da, hala nola, poli(etilen-binil azetato)a (EVA), poli(binil kloruro-azetato)a eta poli(binilpirrolidona-binil azetato)a.

## Erreferentziak

* ↑ (Ingelesez) PubChem. «Vinyl acetate» pubchem.ncbi.nlm.nih.gov (Noiz kontsultatua: 2023-01-01).
* ↑ Mijangos,, Fernando eta beste. (1998). Kimika Orokorra. Udako Euskal Unibertsitatea, 678 or. ISBN 84-86967-71-6..
* ↑ (Ingelesez) Wiley‐VCH Verlag GmbH & Co. KGaA, ed. (2000-06-15). Ullmann's Encyclopedia of Industrial Chemistry. (1. argitaraldia) Wiley doi:10.1002/14356007.a27_419.pub2. ISBN 978-3-527-30385-4. (Noiz kontsultatua: 2023-01-01).
* ↑ (Ingelesez) Han, Y. -F.; Kumar, D.; Sivadinarayana, C.; Goodman, D. W.. (2004-05-15). «Kinetics of ethylene combustion in the synthesis of vinyl acetate over a Pd/SiO2 catalyst» Journal of Catalysis 224 (1): 60–68. doi:10.1016/j.jcat.2004.02.028. ISSN 0021-9517. (Noiz kontsultatua: 2023-01-01).

## Kanpo estekak

* Datuak: Q377339
* Multimedia: Vinyl acetate / Q377339
# Binil kloruro

Binil kloruroa edo kloroetenoa (IUPACen arabera) konposatu organiko kloratua da industria kimikoan sekulako garrantzia duena poli(binil kloruro) (PVC) plastiko ezaguna fabrikatzeko baliatzen baita. Giro tenperaturan gas kolorge, sukoi eta toxikoa da. Disolbatzaile organiko ohikoenetan disolbatzen da.

## Sintesia

Hasiera batean binil kloruroa prestatzen zen azetilenoa azido klorhidrikoz tratatuz.
Alabaina, azetilenoa oso konposatu sukoia eta lehergarria denez, XX. mendearen hasieran azetilenoa etilenoz ordeztu zen prozesu industrialetan ia mundu osoan. Egun Txinan bakarrik jarraitzen zaio azetilenoaren bideari.
Ohiko prozesua bi pausotakoa da. Lehenengoan, etilenotik 1,2-dikloroetanoa prestatzen da halogenazio elektroizale baten bidez. Hasiera batean etilenoa kloro hutsa baliatuz kloratzen zen, baina kloroa lortzeko prozesuak energia-behar handiak dituenez eta ondorioz garestia denez, hidrogeno kloruroz ordeztu zen geroago. Kobre(II) kloruroa katalizatzaile gisa baliatuta oxiklorazio baten bidez lortzen da 1,2-dikloroetanoa.
${\ce {CH2=CH2 + 2HCl +1/O2 ->[CuCl2] CH2ClCH2Cl + H2O}}$
Bigarren urratsean 1,2-dikloroetanoaren deshidrohalogenazio termikoz lortzen da binil kloruroa.
${\ce {CH2ClCH2Cl ->[beroa] CH2=CHCl + HCl}}$

## Toxikotasuna

AEBetako ATSDR (Agency for Toxic Substances and Disease Registry) eta EPA (Environmental Protection Agency) erakundeek ohikoak diren substantzien artean arriskutsuenen zerrendan laugarren tokian sailkatu zuten binil kloruroa 1999an. Izan ere, binil kloruroaren kontzentrazio handiek zorabioa, konortea galtzea eta heriotza ere ekar lezakete. Luzaroan kontzentrazio txikietan arnastuz gero nerbio-sistema kaltetu eta gibeleko minbizia eragin dezake.

## Erreferentziak

* 1 2 «Vinyl Chloride Monomer (VCM) the big picture.» IHS Markit (Noiz kontsultatua: 2021-04-25).
* ↑ Vicario Hernando, Jose Luis & Moreno Benitez, Isabel. (2009). Kimika organiko industriala. EHU, 68-69 or. ISBN 978-84-692-7831-4..
* ↑ Guillermo, Roa Zubia. (2000-02-29). «20 konposatu arriskutsuenak. Produktu arriskutsuenen zerrendak argitara eman dira.» Zientzia.eus (Noiz kontsultatua: 2021-04-25).
* ↑ Toxicological Profile for Vinyl Chloride. Agency for Toxic Substances and Disease Registry, https://wwwn.cdc.gov/TSP/ToxProfiles/ToxProfiles.aspx?id=282&tid=51 or..

## Kanpo estekak

* Datuak: Q338869
* Multimedia: Vinyl chloride / Q338869
# Bushra al-Tawil

Bushra al-Tawil (Al Bireh, Zisjordania, Palestina,1993ko apirilaren 25a) palestinar kazetaria da, preso palestinarra eta Ramallahko presoen eskubideen aldeko aktibista.

## Ibilbidea

Al-Tawil 2013an Modern University College-n graduatu zenRamallahn , eta kazetaritza eta argazkia ikasi zuen. Ikasketak egin ondoren, Aneen Al-Qaid Media Network komunikabide-sarean hasi zen lanean, eta haren bozeramailea da. Aneen Al-Qaid Media Network komunikabide-sarearen bozeramailea da, atxilotu eta preso politiko palestinarrei buruzko albisteak ematen espezializatutako tokiko albiste-agentzia.
Haren aita Jamal al-Tawil da, Hamás erakunde paramilitarreko buruzagi ezaguna, Al Bireh-ko alkate ohia eta urte asko kartzelan eman dituen preso ohia, 14 urte eman zituen okupazioko kartzeletan. Ama ere kartzelan egon zen 2010eko otsailaren 8tik 2011ko otsailaren 1era bitartean. Bere senarra, Mohammed al-Tawil, kartzelan dago 2002ko abuztuaren 19tik, eta betiereko bederatzi kate-kartzela betetzen ari da Israelgo kartzeletan. Hiru neba ditu.

### Atxiloketak

2011n Israelgo agintariek Al-Tawil atxilotu zuten, 18 urte zituela, eta 16 hilabeteko kartzela-zigorra ezarri zioten, baina bost hilabete geroago askatu egin zuten, Gilad Shalit preso-trukearen esparruan. 2014ko uztailaren 1ean berriro atxilotu zuten, eta auzitegi militar batek aurreko kondena ezarri zion berriro; hasieran egin ez zituen gainerako hamaika hilabeteak bete zituen espetxean. 2015eko maiatzean askatu zuten.
2017. urteko azaroaren 1ean berriro atxilotu zuten eta azaroaren 7an atxiloketa administratiboa, epaiketarik eta kargurik gabeko espetxeratzea agindu zen. Zortzi hilabete eman zituen espetxean.
2019ko abenduaren 11n berriro atxilotu zuten eta administrazio atxiloketa batera kondenatu zuten abenduaren 16an. Hasharongo espetxean egon zen, Israelgo iparraldean.
2020ko azaroaren 8an berriro atxilotu zuten.

## Erreferentziak

* 1 2 3 4 «La joven periodista palestina Bushra al Tawil encarcelada cinco veces bajo la detención administrativa – Sitio de Al Manar en Español» spanish.almanar.com.lb (Noiz kontsultatua: 2023-10-28).
* 1 2 3 Bushra al-Taweel. .
* 1 2 3 4 5 Activist, journalist Bushra al-Tawil sixth Palestinian woman currently imprisoned in administrative detention. Samidoun 2017-11-07.
* 1 2 Bushra al-Tawil, journalist and activist, has former sentence reimposed by military court. 2014-12-10.
* 1 2 «Two Palestinian women moved to Israeli administrative detention» www.aljazeera.com.
* ↑ Israel renews administrative detention for female Palestinian journalist. 2020-03-31.

## Kanpo estekak

* Bushra al-Taweel artxibatuta, . 2005eko azaroaren 20an artxibatu zuten, Wayback Machine-n, 2018ko otsailaren 20an. Addameer.
* Datuak: Q98380047
# Bushton (Kansas)

Bushton Kansasko hiri bat da. Rice konderrian kokatua dago. 2010ean 279 biztanle zituen, 0,60 kilometro koadrotan banatuta.

## Ikus, gainera

* Rice konderria

## Kanpo estekak

* Datuak: Q2039102
* Multimedia: Bushton, Kansas / Q2039102
# Bushwick (Brooklyn)

Bushwick, AEBetako New York hiriko auzo bat da, Brooklyn barrutian. 2010eko erroldaren arabera 129.239 biztanle zituen.
* Datuak: Q2288728
* Multimedia: Bushwick, Brooklyn / Q2288728
# Bushwood (Leytonstone)

Bushwood, Erresuma Batuko Londres hiriburuaren ipar-ekialdean dagoen auzo bat da, Waltham Forest barrutian. East London eremuan dago, Leytonstone auzoan.

## Erreferentziak

* Zerrenda:Londresko auzoak
* Datuak: Q30512323
# Busia konderria

Busia konderria Kenyako 47 konderrietako bat da. Mendebaldeko probintzia ohian dago. Ekialdean Kakamega konderriarekin egiten du muga, iparraldean Bungoma konderriarekin, Victoria aintzirarekin eta Siaya konderriarekin hegoaldean eta Ugandako Busia barrutiarekin mendebaldean. Bere hiriburua eta hiririk handiena Busia da. 2019ko zentsuaren arabera 893.861 biztanle zituen.

## Kanpo estekak

* Datuak: Q1017519
* Multimedia: Busia County / Q1017519
# Bushranger

Bushranger zelakoa (ingelesez literalki Xaxtraka Ibiltariak), jatorriz Britainiar Inperioaren menpeko Australiako lurraldera ihes egindako preso ohi bidelapurra zen. Herrialde horretako The bush deritzon eremuan bizirauteko adina eskarmentu eta ezagutzak zituen. 1820ko hamarkadan jada, bushranger izendapenak sozialki bastertutako eta eskubiderik gabejo jendea deitzeko erabiltzen zen izendapena bilakatu zen, bizitzan aurrera egiteko bidelapurretan jardun eta The bush eremua bizilekutzat zuena.
Beren urrezko aroa 1850eko hamarkada eta 1860ko hamarkadan bizi izan zuten, Hego Gales estatuko Ben Hall, Frank Gardiner eta John Gilbert bidelapurrak nabarituz. Australiar Mutil Kolonial hauek Erresuma Batuko highwayman eta AEBetako Mendebaldeko Urruneko legeskanpokoen nolabaiteko parekideak izan ziren. Australiako beste bidelapur nabarmenak Dan Morgan eta Clarke anaiak izan ziren, dena den, denetan ospetsuena eta mundu mailan ere ezaguna bilakatu dena, irlandar jatorriko Ned Kelly australiar bidelapurra izan da.
1870eko hamarkadatik aurrera garraiobideen hedapena eta telegrafoaren ezartzeak Legeari eta australiar poliziari herrialde zabal eta handi honetan barna bidelapur hauek atzematea erraztu zioenez, bushrangerren gainbehera hasi zen. 1880ko hamarkadan Ned Kellyren urkapenak bushranger aroaren amaieraren mugarria adierazi zuen.
Halere, gaur arte australiar herri kultura bizi-bizirik mantendu izan den pertsonaia izan da.

## Kanpo estekak

* Datuak: Q2627286
* Multimedia: Bushrangers / Q2627286
# Bushyhead (Oklahoma)

Bushyhead Ameriketako Estatu Batuetako erroldak esleitutako leku bat da. Rogers konderrian dago, Oklahoma estatuan. 1.292 biztanle ditu, 38,794078 kilometro koadroko azaleran banatuta.

## Ikus, gainera

* Rogers konderria

## Kanpo estekak

* Datuak: Q2215140
# Business-Tower

Business-Tower, Alemaniako Nurenberg hirian dagoen bulego etxe orratz bat da. Guztira 135 metro eta 34 solairu dauzka eta 2000an amaitu zuten.
Dürschinger & Biefang eta Architekturbüro Spengler arkitekto taldeek diseinatu zuten.

## Ikus, gainera

* Alemaniako eraikinik garaienen zerrenda

## Kanpo estekak

* (Ingelesez) Egitasmoari buruzko webgunea.
* Datuak: Q1017529
* Multimedia: Business-Tower (Nuremberg) / Q1017529
# Brazos konderria (Texas)

Brazos konderria (ingelesez: Brazos County) Texasko konderri bat da, Ameriketako Estatu Batuetan. Hiriburua Bryan da. 2010eko zentsuaren arabera 194.851 biztanle zituen, Brazos kilometro koadroko azaleran.

## Geografia

Brazos konderriak 1.531,3 kilometro koadro ditu. Horietatik 15 ura dira. Beste 1.516,3 lurra dira. Biztanleria dentsitatea 127,25 da.

## Demografia

2010eko zentsoan bizi ziren 194.851 pertsonetatik 160.657 txuriak edo hispanoak dira. Horietatik hispano edo latino kategorian 45.405 dira. 20.827 beltzak edo afroamerikarrak. 484 amerikar natiboak ziren eta 82 Hawaii edo Pazifikoko irletako natiboak. 9.982 asiarrak ziren. Bestelako arraza bat kategorian 246 biztanle daude. Bukatzeko euren burua arraza bat baino gehiagotan 2.573 pertsonek kokatzen zuten.

### Biztanleria piramidea
## Kanpo estekak

* Datuak: Q26601
* Multimedia: Brazos County, Texas / Q26601
# Brazil udalerria, Clay konderria (Indiana)

Brazil udalerria Ameriketako Estatu Batuetako Indiana estatuko udalerri bat da, Clay konderrian. Azken zentsuaren arabera 8.604 biztanle zituen, 6.52 milia karratu (16.9 km$^2$) eremuan.

## Ekonomia

2020ko zentsuaren arabera, Brazil udalerriak 3304 etxebizitza zeuden. Per capita diru-sarrerak 22.076 estatubatuar dolar ziren.

## Kanpo estekak

* Datuak: Q4958642
* Multimedia: Brazil Township, Clay County, Indiana / Q4958642
# Brazomar

Brazomar hondartza Castro Urdiales udalerrian dago, Kantabrian. Hondartza hau herriko hondartza tradizionala da, bera baino handiagoa den Ostende hondartza artifiziala delako.

## Kanpo estekak

* Datuak: Q8251766
# Brazos Country (Texas)

Brazos Country Texasko hiri bat da. Austin konderrian kokatua dago. 2010ean 469 biztanle zituen, 5,37 kilometro koadrotan banatuta.

## Ikus, gainera

* Austin konderria

## Kanpo estekak

* Datuak: Q973264
* Multimedia: Brazos Country, Texas / Q973264
# Brazilianita

Brazilianita fosfato motako minerala da.

## Ezaugarriak

Brazilianita fosfato mineralaren formula kimikoa hau da: ${\ce {NaAl3(PO4)2(OH)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Brazilianite: Mineral information, data and localities.» www.mindat.org (Noiz kontsultatua: 12-05-2019).
# Brazos Bend (Texas)

Brazos Bend Texasko hiri bat da. Hood konderrian kokatua dago. 2010ean 305 biztanle zituen, 1,61 kilometro koadrotan banatuta.

## Ikus, gainera

* Hood konderria

## Kanpo estekak

* Datuak: Q973140
# Brazuelo

Brazuelo Leongo Herriko udalerri bat da, Leongo probintzian kokatuta. Estorgako eskualdea eskualdean dago, itsas mailatik 966 m metrora, eta km²-ko azalera hartzen du.
2009ko urtarrilaren 1eko erroldaren arabera 329 biztanle zituen eta 2023 urteko erroldaren arabera 323 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Brazuelo posta kodea.
* Datuak: Q26606
* Multimedia: Brazuelo / Q26606
# Brazoria (Texas)

Brazoria Texasko hiri bat da. Brazoria konderrian kokatua dago. 2010ean 3.019 biztanle zituen, 6,77 kilometro koadrotan banatuta.

## Ikus, gainera

* Brazoria konderria

## Kanpo estekak

* Datuak: Q903250
* Multimedia: Brazoria, Texas / Q903250
# Brazoria konderria (Texas)

Brazoria konderria (ingelesez: Brazoria County) Texasko konderri bat da, Ameriketako Estatu Batuetan. Hiriburua Angleton da. 2010eko zentsuaren arabera 313.166 biztanle zituen, Brazoria kilometro koadroko azaleran.

## Geografia

Brazoria konderriak 4.166,22 kilometro koadro ditu. Horietatik 649,79 ura dira. Beste 3.516,43 lurra dira. Biztanleria dentsitatea 75,17 da.

## Demografia

2010eko zentsoan bizi ziren 313.166 pertsonetatik 253.317 txuriak edo hispanoak dira. Horietatik hispano edo latino kategorian 86.643 dira. 36.880 beltzak edo afroamerikarrak. 1.013 amerikar natiboak ziren eta 58 Hawaii edo Pazifikoko irletako natiboak. 17.013 asiarrak ziren. Bestelako arraza bat kategorian 472 biztanle daude. Bukatzeko euren burua arraza bat baino gehiagotan 4.413 pertsonek kokatzen zuten.

### Biztanleria piramidea
## Kanpo estekak

* Datuak: Q27034
* Multimedia: Brazoria County, Texas / Q27034
# Brazzaville

Brazzaville Kongoko Errepublikaren hiriburua eta hiri nagusia da. Ibai portua da, Kongo ibaiaren eskuinaldean kokatua. Kongoko Errepublikako hego-ekialdean dago Brazzaville.
Artzapezpiku egoitza da, eta ekonomia jarduera nagusiak janari industria eta eraikuntza metalikoak dira. Nazioarteko aireportua du.

## Historia

Pierre Savorgnan de Brazza frantses esploratzaileak eraiki zuen Brazzaville, 1880an. Ekuatore aldeko Afrika Frantseseko hiriburu bihurtu zen 1910. urtean.
1944ko urtarrilaren 30ean De Gaulle jeneralak Frantziako Inperioko ordezkari guztiak Brazzaville hirian bildu eta Union Françaiseko (Frantziar Batasuna) oinarriak azaldu zituen (burujabetasuna ukatuz, metropoli ez ziren herri eta estatu guztien frantses integraziorako bideak).

## Klima

Datu klimatikoak (Brazzaville) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34 | 35 | 37 | 35 | 36 | 34 | 32 | 34 | 35 | 36 | 36 | 35 | 37 |
| Batez besteko tenperatura maximoa (°C) | 31 | 32 | 33 | 33 | 32 | 29 | 28 | 29 | 31 | 32 | 31 | 31 | 31 |
| Batez besteko tenperatura minimoa (°C) | 21 | 21 | 21 | 22 | 21 | 18 | 17 | 18 | 20 | 21 | 21 | 21 | 20 |
| Erregistraturiko tenperatura minimoa (°C) | 18 | 17 | 18 | 19 | 17 | 13 | 12 | 13 | 16 | 17 | 18 | 18 | 12 |
| Euria (mm) | 135 | 145 | 196 | 196 | 159 | 8 | 3 | 3 | 30 | 119 | 222 | 142 | 1358 |
| Iturria: BBC Weather ||||||||||||||

## Herri eta hiri senidetuak

* Dresden (Alemania)
* Olathe (Kansas) (Ameriketako Estatu Batuak)
* Weihai (Txina)
* Kinshasa (Kongoko Errepublika Demokratikoa)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2007-03-30). 38. araua - Munduko estatu-izenak. .
* ↑ BBC Weather. Average Conditions Brazzaville, Congo. .

## Kanpo estekak

* (Frantsesez)Marien Ngouabi Unibertsitatea
* Datuak: Q3844
* Multimedia: Brazzaville / Q3844
# Britainia Berria

Britainia Berria (ingelesez: New Britain; tok pisinez: Niu Briten), antzina Pomerania Berria (alemanez: Neupommern) deitua, Papua Ginea Berriko uhartea da, Bismarck uhartediko handiena. Dampier eta Vitiaz itsasarteek bereizten dute Ginea Berritik, eta Saint George kanalak Irlanda Berritik. 36.520 kilometro koadroko eremua du, eta 2011n 513.926 biztanle zituen. Hiririk handienak Rabaul, Kokopo eta Kimbe dira. 1994an, Tavurur sumendiaren erupzioak Rabaul suntsitu zuen.
Britainia Berria bi probintziatan banaturik dago:
* Ekialdeko Britainia Berria, hiriburu Kokopo duena
* Mendebaldeko Britainia Berria, hiriburu Kimbe duena.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .

## Kanpo estekak

* Datuak: Q59771
* Multimedia: New Britain / Q59771
# Britainia Handia eta Irlandako Erresuma Batua

Britainia Handia eta Irlandako Erresuma Batua (ingelesez United Kingdom of Great Britain and Ireland) ofizialki 1801eko urtarrilaren 1etik 1927ko apirilaren 12rarteko estatu bat izan zen, 1800eko Batasun Agiriaren ondorioz desagertu zen eta 1927ko Errege eta Legebiltzar Tituluen Aktaren ondorioz desegin zen, halere, aurretik 1922an Irlandako Estatu Askearen independentzia eta sorrerakin jada desegina zen.

## Erregeak

* Jurgi III.a Erresuma Batukoa (1801–1820) (1760tik erregetzan)
* Jurgi IV.a Erresuma Batukoa (1820–1830)
* Gilen IV.a Erresuma Batukoa (1830–1837)
* Viktoria Erresuma Batukoa (1837–1901)
* Eduardo VII.a Erresuma Batukoa (1901–1910)
* Jurgi V.a Erresuma Batukoa (1910–1922) (1927. urterarte erabilitako titulua)

## Kanpo estekak

* Datuak: Q174193
* Multimedia: United Kingdom of Great Britain and Ireland / Q174193
# Brita Olofsdotter

Brita Olofsdotter (? - 1569), Suediar Inperioko zalditeriaren soldadu finlandiarra izan zen. Ziurrenik, Suedian ziurtasunez ezagutzen den lehen emakume soldadua da, bai eta Eskandinaviako herrialdeetan gizonen identitateak hartzen zituzten emakumeen antzinako fenomeno historikoaren lehen adibidea ere, garai hartan beren generoan debekatutako lanbide eta rolak lortu ahal izateko.
Olofsdotter Finlandiakoa zen eta Nils Simonssonen alarguna. Gizonez mozorrotu zen, eta Livoniako gerran sartu zen; han zalditerian lan egin zuen eta borrokan hil zen. 1569ko ekainaren 16an, Joan III.a Suediakoak gaia ikertzeko agindu zion Gabriel Christienssoni, eta zor zitzaion soldata familiari ordaintzeko agindua eman zuen.

## Kanpo estekak

* Datuak: Q4969190